વર્ષોથી ધોળાવીરામાં આંતરરાષ્ટ્રીય કક્ષાનું મ્યુઝિયમ બનશે તેવી વાતો થાય છે ત્યારે તાજેતરમાં જ આ સાઇટ પર જ દિલ્હી, ગાંધીનગરના ઉચ્ચ અધિકારીઓની કચ્છ કલેક્ટરની ઉપસ્થિતિમાં એક બેઠક યોજાઈ હતી. જેમાં આ મ્યુઝિયમ માટે જરૃરી જમીનની ફાળવણી કરવાની તૈયારી કલેક્ટરે બતાવી હતી અને તે માટે આર્કિયોલોજિકલ સર્વે ઓફ ઇન્ડિયાની ઔપચારિક દરખાસ્ત તેમને મળ્યે આગળ કાર્યવાહી કરવાની ખાતરી આપી હતી. આમ હવે દડો એ.એસ.આઈ.ના હાથમાં છે, પરંતુ કામ ક્યારે ખરેખર આગળ ધપશે અને ક્યારે શરૃ થઈને પૂરું થશે તે એક પ્રશ્ન છે.